Legal Document

Category: 2284

Text:
198. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 197 της 13/22 Μαΐου 1991 (ΦΕΚ Α΄ 77) Σύσταση Διευθύνσεων Εκπαίδευσης, Επιθεώρησης, Οργάνωσης και Απλούστευσης Διαδικασιών και Κλάδου Επιθεωρητών στην Κεντρική Υπηρεσία του Υπουργείου Εθνικής Παιδείας και Θρησκευμάτων Έχοντας υπόψη: 1.Τις διατάξεις του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α΄). 2.Τις διατάξεις του άρθρ. 78 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α΄). 3.Τις διατάξεις της παρ. 10 του άρθρ. 9 του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των οργανισμών τοπικής αυτοδιοίκησης και άλλες διατάξεις» (ΦΕΚ 37/Α΄). 4.Τις διατάξεις του Π.Δ. 147/1976 «περί του Οργανισμού της Κεντρικής Υπηρεσίας του Υπουργείου Εθνικής Παιδείας και Θρησκευμάτων» (ΦΕΚ 56/Α΄) όπως τροποποιήθηκε και ισχύει. 5.Τις διατάξεις του Π.Δ. 339/1990 «Σύσταση Γενικών Διευθύνσεων και Μονάδας στρατηγικού σχεδιασμού και ανάλυσης πολιτικής στο Υπουργείο Εθνικής Παιδείας και Θρησκευμάτων» (ΦΕΚ 135/Α΄). 6.Την αριθ. Υ 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420/Β΄). 7.Την αριθ. 140/1991 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εθνικής Παιδείας και Θρησκευμάτων και του Υφυπουργού Οικονομικών, αποφασίζουμε: Σύσταση Διεύθυνσης Εκπαίδευσης  και αρμοδιότητες αυτής Άρθρ.1.-1.Στην Κεντρική Υπηρεσία του Υπουργείου Εθνικής Παιδείας και Θρησκευμάτων συνιστάται «Διεύθυνση Εκπαίδευσης», που υπάγεται στη Γενική Διεύθυνση Διοικητικής και Οικονομικής Υποστήριξης και συγκροτείται από τα ακόλουθα τμήματα: Τμήμα Α΄ Εισαγωγικής Εκπαίδευσης Τμήμα Β΄ Επιμόρφωσης 2.Οι αρμοδιότητες της Διεύθυνσης Εκπαίδευσης, κατανεμόμενες στα Τμήματα αυτής, είναι οι ακόλουθες: Τμήμα Α΄ Εισαγωγικής Εκπαίδευσης -Η οργάνωση και εκτέλεση των προγραμμάτων εισαγωγικής εκπαίδευσης των υπαλλήλων, τόσο πριν την ανάληψη υπηρεσίας ή εντός του πρώτου εξαμήνου από την ημερομηνία ανάληψης υπηρεσίας το αργότερο, με σκοπό τη γενική ενημέρωση, όσο και οποτεδήποτε μετά τη συμπλήρωση 2 μηνών υπηρεσίας και μέχρι τη λήξη της διετούς δοκιμαστικής υπηρεσίας, σε συνεργασία και με το Εθνικό Κέντρο Δημόσιας Διοίκησης. -Η ευθύνη οργάνωσης και εκτέλεσης των προγραμμάτων Εισαγωγικής Εκπαίδευσης των υπαλλήλων των ΝΠΔΔ, που έχουν λιγότερες από 1000 οργανικές θέσεις μονίμων υπαλλήλων και εποπτεύονται από το Υπουργείο Εθνικής Παιδείας και Θρησκευμάτων. -Η οργάνωση και εκτέλεση, σε συνεργασία με το Ινστιτούτο Διαρκούς Επιμόρφωσης, κοινών προγραμμάτων εισαγωγικής εκπαίδευσης για υπαλλήλους περισσοτέρων Υπουργείων ή ΝΠΔΔ, με βάση τη συνάφεια των αντικειμένων ή για θέματα κοινού ενδιαφέροντος. Τμήμα Β΄ Επιμόρφωσης. -Η οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Υπουργείου και τους υπαλλήλους των ΝΠΔΔ που εποπτεύονται από αυτό. Στα προγράμματα αυτά μπορεί να περιλαμβάνονται, σε συνεργασία με το Ινστιτούτο Διαρκούς Επιμόρφωσης και θέματα γενικού ενδιαφέροντος, όταν τούτο κρίνεται σκόπιμο ή οικονομικώς συμφέρον. -Η οργάνωση και εκτέλεση προγραμμάτων επαγγελματικής εξειδίκευσης των υπαλλήλων του Υπουργείου και των εποπτευομένων από αυτό ΝΠΔΔ, εφόσον αυτά έχουν λιγότερες από 1000 οργανικές θέσεις μόνιμων υπαλλήλων, σε αντικείμενα της υπηρεσίας τους. -Η οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων προαγωγικής εκπαίδευσης των υπαλλήλων της κατηγορίας Π.Ε. του Υπουργείου και των εποπτευομένων από αυτό ΝΠΔΔ, εφόσον αυτά έχουν λιγότερες από 1000 οργανικές θέσεις μονίμων υπαλλήλων. Τα προγράμματα αυτά μπορεί να οργανώνονται και κατά κύκλους Υπουργείων με βάση τη συνάφεια του αντικειμένου τους. (Μετά τη σελ. 44,510(α) Σελ. 44,511 Τεύχος 1151-Σελ. 47 Κεντρική Υπηρεσία 32.Α.α.195-198 -Η μέριμνα για τη μετεκπαίδευση των υπαλλήλων του Υπουργείου ή των ΝΠΔΔ, στις περιπτώσεις που αυτή κρίνεται αναγκαία για τη διεύρυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της υπηρεσίας ή την ειδίκευσή τους σε σύγχρονες τεχνικές διοίκησης και τεχνολογίας. -Η μέριμνα για τη μεταπτυχιακή εκπαίδευση των υπαλλήλων του Υπουργείου ή των ΝΠΔΔ κατηγορίας ΠΕ ή ΤΕ σε ΑΕΙ της ημεδαπής ή της αλλοδαπής για τη λήψη μεταπτυχιακού τίτλου σπουδών, συναφούς με το αντικείμενο του Υπουργείου ή του ΝΠΔΔ. -Η μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί το Υπουργείο ή το ΝΠΔΔ εφόσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. 3.Της Διεύθυνσης Εκπαίδευσης καθώς και των τμημάτων Α΄ εισαγωγικής εκπαίδευσης και Β΄ Επιμόρφωσης αυτής προΐστανται υπάλληλοι του κλάδου ΠΕΙ Διοικητικού της Κ.Υ . του Υπουργείου Εθνικής Παιδείας και Θρησκευμάτων. 4.Το Τμήμα Α΄ Προσωπικού και μετεκπαίδευσης της Διεύθυνσης Διοικητικού της Κ.Υ . του ΥΠΕΠΘ (άρθρ. 43 παρ. 2 εδάφ. α΄ του Π.Δ. 147/76) μετονομάζεται σε «Τμήμα Α΄ Προσωπικού» και οι αρμοδιότητές του σε θέματα μετεκπαιδεύσεως προσωπικού καταργούνται. Σύσταση Διεύθυνσης Επιθεώρησης  και αρμοδιότητες αυτής Άρθρ.2.-Σύσταση Κλάδου Επιθεωρητών. 1.Στην Κεντρική Υπηρεσία του Υπουργείου Εθνικής Παιδείας και Θρησκευμάτων συνιστάται «Διεύθυνση Επιθεώρησης» η οποία συγκροτείται από τα ακόλουθα Τμήματα: Τμήμα Α΄ Επιθεώρησης Κεντρικής Υπηρεσίας Τμήμα Β΄ Επιθεώρησης Λοιπών Υπηρεσιών και Φορέων. 2.Οι αρμοδιότητες της Διεύθυνσης Επιθεώρησης, κατανεμόμενες στα τμήματα αυτής, είναι οι ακόλουθες: Τμήμα Α΄ Επιθεώρησης Κεντρικής Υπηρεσίας -Η άσκηση επιθεώρησης και ελέγχου της Κεντρικής Υπηρεσίας του Υπουργείου για τη διαπίστωση της κανονικής και εύρυθμης λειτουργίας του και της ορθής εφαρμογής των κειμένων διατάξεων και σχετικών οδηγιών. -Η διενέργεια διοικητικών ερευνών και διοικητικών εξετάσεων σε υποβαλλόμενες καταγγελίες ή σε περιπτώσεις διαπιστουμένων κατά τον υπηρεσιακό έλεγχο αδικημάτων σε θέματα αρμοδιότητας της  Σελ. 44,512 Τεύχος 1151-Σελ. 48 Κεντρικής Υπηρεσίας του Υπουργείου, κατόπιν εντολής του Υπουργού ή εξουσιοδοτημένου οργάνου και σε έκτακτες περιπτώσεις με επιδεχόμενες αναβολή, μετά από άμεση σχετική ενημέρωση και προφορική εντολή. -Η καθοδήγηση της κεντρικής υπηρεσίας του Υπουργείου επί θεμάτων αρμοδιότητας αυτών κατά τον διενεργούμενο υπηρεσιακό έλεγχο. -Η συνεχής ενημέρωση της ηγεσίας του υπουργείου για τα απασχολούντα τις κεντρικές υπηρεσίες θέματα. -Η κοινοποίηση των υποβαλλομένων στη Διεύθυνση Επιθεώρησης εκθέσεων επιθεωρησιακών ελέγχων ή αποσπασμάτων αυτών στις κατά περίπτωση αρμόδιες υπηρεσιακές μονάδες και διατύπωση παρατηρήσεων επ’ αυτών. -Η τήρηση αρχείου εκθέσεων Επιθεωρητών, ως και κάθε άλλου στοιχείου, για την παρακολούθηση του επιθεωρησιακού και ανακριτικού έργου. -Η μέριμνα για τον προγραμματισμό των επιθεωρησιακών ελέγχων. Τμήμα Β΄ Επιθεώρησης λοιπών Υπηρεσιών και Φορέων  Οι αρμοδιότητες του τμήματος αυτού είναι οι αρμοδιότητες που αναφέρονται στο «Τμήμα Α΄ Επιθεώρησης Κεντρικής Υπηρεσίας» και που αφορούν τις περιφερειακές υπηρεσίες και λοιπούς φορείς που εποπτεύονται από το Υπουργείο Εθνικής Παιδείας και Θρησκευμάτων. 3.Για τη στελέχωση της με το άρθρο αυτό συνιστωμένης Διεύθυνσης, συνίσταται στην Κεντρική Υπηρεσία του Υπουργείου Εθνικής Παιδείας και Θρησκευμάτων Κλάδος ΠΕ Επιθεωρητών, ο οποίος περιλαμβάνει 10 θέσεις. Οι θέσεις του κλάδου αυτού προέρχονται από μεταφορά σ’ αυτόν ισάριθμων θέσεων εκ των κλάδων Π.Ε. της Κεντρικής Υπηρεσίας του Υπουργείου με αντίστοιχη μείωση των θέσεών των. Οι θέσεις αυτές πληρούνται με μετάταξη υπηρετούντων υπαλλήλων στους κλάδους από τους οποίους μεταφέρονται θέσεις, με δεκαετή τουλάχιστον υπηρεσία. 32.Α.α.198 Κεντρική Υπηρεσία 4.Της Διεύθυνσης Επιθεώρησης, καθώς και των Τμημάτων: Α΄ Επιθεώρησης Κεντρικής Υπηρεσίας και Β΄ Επιθεώρησης Λοιπών Υπηρεσιών και φορέων προΐστανται υπάλληλοι του κλάδου ΠΕ Επιθεωρητών. 5.Μέχρι τη συγκρότηση του κλάδου ΠΕ Επιθεωρητών, στη Διεύθυνση Επιθεώρησης καθώς και στα Τμήματα αυτής τοποθετούνται, προσωρινώς και προΐστανται αυτών υπάλληλοι της Κεντρικής Υπηρεσίας του ΥΠΕΠΘ ανήκοντες στους λοιπούς κλάδους κατηγορίας ΠΕ. Σύσταση Διεύθυνσης Οργάνωσης και Απλούστευσης Διαδικασιών Άρθρ.3.-1.Στην Κεντρική Υπηρεσία του Υπουργείου Εθνικής Παιδείας και Θρησκευμάτων συνιστάται «Διεύθυνση Οργάνωσης και Απλούστευσης Διαδικασιών»,που υπάγεται στη Γενική Διεύθυνση Διοικητικής και Οικονομικής Υποστήριξης και συγκροτείται από τα ακόλουθα τμήματα: Τμήμα Α΄ Διοικητικής Οργάνωσης  Τμήμα Β΄ Απλούστευσης Διαδικασιών και Παραγωγικότητας. 2.Οι αρμοδιότητες της Διεύθυνσης Εκπαίδευσης, κατανεμόμενες στα Τμήματα αυτής, είναι οι ακόλουθες: Τμήμα Α΄ Διοικητικής Οργάνωσης  -Ο χειρισμός όλων των θεμάτων οργάνωσης των υπηρεσιών του Υπουργείου. -Η μέριμνα για τη μεταβίβαση αρμοδιοτήτων από την κεντρική στις περιφερειακές αρχές. -Η μέριμνα για την οργάνωση των εποπτευομένων από το Υπουργείο νομικών προσώπων, σε συνεργασία με τις αρμόδιες κατά περίπτωση, σε σχέση με το αντικείμενο των νομικών προσώπων, διευθύνσεις και τα οικεία νομικά πρόσωπα. -Η επεξεργασία στοιχείων για την εκτίμηση των αναγκών του Υπουργείου και των εποπτευομένων από το Υπουργείο νομικών προσώπων σε θέσεις προσωπικού και την κατανομή τους σε κλάδους, βαθμούς ή ειδικότητες. -Η περιγραφή και ανάλυση των καθηκόντων καθώς και καθορισμός των προσόντων κάθε θέσης. Τμήμα Β΄ Απλούστευσης Διαδικασιών και Παραγωγικότητας. -Η μελέτη, υπόδειξη και παρακολούθηση εφαρμογής μέτρων για την απλούστευση γραφειοκρατικών τύπων και διαδικασιών και την κατάργηση περιττών διατυπώσεων σε συνεργασία με τις κατ’ αντικείμενο αρμόδιες υπηρεσίες. -Ο καθορισμός, σε συνεργασία με τις κατ’ αντικείμενο αρμόδιες υπηρεσίες, των δικαιολογητικών που κατά περίπτωση απαιτούνται να υποβάλλουν οι συναλασσόμενοι με τη διοίκηση πολίτες. -Η μελέτη των χρησιμοποιουμένων εντύπων και εισήγηση για τη βελτίωση και τυποποίησή τους. Σχεδίαση νέων απλουστευμένων εντύπων, ιδιαίτερα των απαραιτήτων στις συναλλαγές των πολιτών με τις υπηρεσίες. -Η μελέτη και εισήγηση μέτρων για την καθιέρωση προσφορότερων μεθόδων εργασίας για την ταχύτερη διεκπεραίωση των διοικητικών ενεργειών. -Η μέριμνα για την ανάπτυξη και εφαρμογή από τις κατ’ αντικείμενο αρμόδιες υπηρεσίες σύγχρονων τεχνικών μεθόδων (όπως π.χ. μέτρηση εργασίας, επιχειρησιακή έρευνα, ανάλυση κόστους-ωφέλειας, εργονομία κ.λπ.) για την αύξηση της παραγωγικότητας. -Η εισήγηση μέτρων για τη βελτίωση των συνθηκών εργασίας. -Η παρακολούθηση των τεχνολογικών εξελίξεων στον τομέα μηχανοργάνωσης-πλην του υλικού αυτόματης επεξεργασίας στοιχείων-έρευνα της αγοράς και τήρηση στοιχείων για τις τεχνικές προδιαγραφές και της δυνατότητες των μηχανημάτων γραφείου και εισήγηση για τον εκσυγχρονισμό του μηχανικού εξοπλισμού. -Η μέριμνα για την εκκαθάριση και μικροφωτογράφηση των αρχείων των υπηρεσιών του Υπουργείου. 3.Της Διεύθυνσης Οργάνωσης και Απλούστευσης Διαδικασιών καθώς και των Τμημάτων Α΄ Διοικητικής Οργάνωσης και Β΄ Απλούστευσης Διαδικασιών και Παραγωγικότητας αυτής προΐστανται υπάλληλοι του κλάδου ΠΕΙ Διοικητικού της Κεντρικής Υπηρεσίας του Υπουργείου Εθνικής Παιδείας και Θρησκευμάτων. 4.Το Τμήμα Οργανώσεως και Μεθόδων της Κεντρικής Υπηρεσίας του ΥΠΕΠΘ (άρθρ. 39 του Π.Δ. 147/76 καταργείται). 199. ΠΡΟΕΔΡΙΚΟ Δ/ΓΜΑ υπ’ αριθ. 386 της 18/24 Σεπτ. 1991 (ΦΕΚ Α΄ 139) Μεταφορά της Γενικής Γραμματείας Νέας Γενιάς και της Γενικής Γραμματείας Λαϊκής Επιμόρφωσης από το Υπουργείο Πολιτισμού στο Υπουργείο Εθνικής Παιδείας και Θρησκευμάτων. Έχοντας υπόψη: 1.Τις διατάξεις του άρθρ. 27 παρ. 1ε και 3 του Νόμ. 1558/1985 «Κυβέρνηση και Κυβερνητικά Όργανα» (ΕτΚ Α΄ 137/85) και του άρθρ. 22 παρ. 1 του Νόμ. 1735/1987 «Προσλήψεις στο Δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (ΕτΚ Α΄ 195/87) 2.Τη γνωμοδότηση του Συμβουλίου Επικρατείας με αριθμό 539/1991, με πρόταση του Πρωθυπουργού και των Υπουργών Προεδρίας της Κυβέρνησης, Εθνικής Παιδείας και Θρησκευμάτων και Πολιτισμού, αποφασίζουμε: Άρθρ.1.-Η Γενική Γραμματεία Νέας Γενιάς και η Γενική Γραμματεία Λαϊκής Επιμόρφωσης, με την οργάνωση και λειτουργία που προβλέπονται από τα Π.Δ. 274/1989 (ΕτΚ Α΄ 130/89) (Τόμ. (Μετά τη σελ. 44,512) Σελ. 44,513 Τεύχος 1151-Σελ. 49 Κεντρική Υπηρεσία 32.Α.α.199 31Γ , σελ. 1238) και 132/1989 (ΕτΚ Α΄ 64/89) (Τόμ. 31Γ , σελ.1229),αντίστοιχα, τα Υπηρεσιακά και Πειθαρχικά τους Συμβούλια, καθώς και όλο το προσωπικό που υπηρετεί σ’ αυτές, μαζί με τον τεχνικό εξοπλισμό τους, μεταφέρονται από το Υπουργείο Πολιτισμού στο Υπουργείο Εθνικής Παιδείας και Θρησκευμάτων. Άρθρ.2.-Η ισχύς του παρόντος Π.Δ/τος αρχίζει από τη δημοσίευση του στην Εφημερίδα της Κυβερνήσεως. 200. ΠΡΟΕΔΡΙΚΟ Δ/ΜΑ υπ’ αριθ. 434  της 16/24 Οκτ. 1991 (ΦΕΚ Α΄ 159) Μεταφορά αρμοδιοτήτων εποπτείας και ελέγχου του Εθνικού Ιδρύματος Νεότητας (Ε.Ι.Ν.) από το Υπουργείο Πολιτισμού στο Υπουργείο Εθνικής Παιδείας και Θρησκευμάτων.  Έχοντας υπόψη: 1.Την διάταξη του άρθρ. 24, παρ. 4, εδάφιο δεύτερο του Νόμ. 1558/1985 «Κυβέρνηση και Κυβερνητικά Όργανα» (ΕτΚ Α΄ 137/85). 2.Γνωμοδότηση του Συμβουλίου της Επικρατείας με αριθ. 563/1991, με πρόταση του Πρωθυπουργού, αποφασίζουμε: Άρθρ.1.-Οι αρμοδιότητες εποπτείας και ελέγχου του Εθνικού Ιδρύματος Νεότητας (Ε.Ι.Ν.) μεταφέρονται από το Υπουργείο Πολιτισμού, στο Υπουργείο Παιδείας και Θρησκευμάτων. Άρθρ.2.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Σελ. 44,514 Τεύχος 1151-Σελ. 50 32.Α.α.200 Κεντρική Υπηρεσία